কালো পতাকা সম্পর্কিত হাদিস

কালো পতাকা সম্পর্কিত হাদিস হল সেই সব হাদিস, যার মধ্যে কালো পতাকা বা কালো পতাকাবাহী কোন বিশেষ দল বা গোষ্ঠীর তাৎপর্য বর্ণিত হয়েছে। এসব হাদিসে বলা হয়েছে, খোরাসান অঞ্চল বা "পূর্ব দিক" থেকে একটি বাহিনী কালো পতাকা নিয়ে বের হবে এবং তাদের আবির্ভাব ইমাম মাহদির আগমনের পূর্বাভাস হিসেবে বিবেচিত হবে। তবে অনেক মুহাদ্দিস এসব বর্ণনাকে দুর্বল হিসেবে আখ্যায়িত করেছেন। কেউ কেউ কালো পতাকা সম্পর্কিত সকল হাদিসকে জাল বলে মন্তব্য করেন। মধ্যযুগীয় ইসলামি পণ্ডিত ও হাদিসবিশারদ ইবনুল জাওজি এই হাদিসগুলোকে জাল বা বনোয়াট বলে উল্লেখ করেছেন। 
আব্বাসীয় খিলাফতের উত্থানকালে এই হাদিসগুলো ব্যাপকভাবে ব্যবহার করা হয়েছিল। তারা উমাইয়া খিলাফতের বিরুদ্ধে বিপ্লব চালানোর জন্যে এই হাদিসগুলোকে প্রপাগান্ডা হিসেবে ছড়িয়ে দেয় বলে অনেকে উল্লেখ করেন। আবু মুসলিম ও আবু সালামা হাফস আল-খাল্লালের অনুসারীরা কালো ব্যানার বহন করত এবং তাদের বলা হত মুসাওয়িদা অর্থাৎ ‘কালো পতাকা বহনকারী’। ঐ সময়ের সাধারণ বিশ্বাস ছিল যে, কালো রং মাহদির আগমনের প্রতীক এবং এই কারণে উমাইয়ারা এসব হাদিসের প্রচার বন্ধ করতে চেষ্টা করেছিল; এমনকি প্রয়োজনে দমন-পীড়নের পথও বেছে নিয়েছিল।
মূলত আব্বাসীয় সম্পৃক্ততার কারণে অনেকে কালো পতাকা সম্পর্কিত হাদিসগুলি দুর্বল বা জাল হিসেবে আখ্যায়িত করলে এসব হাদিস অর্থগতভাবে বিশুদ্ধ বলে অনেক মুহাদ্দিস মতামত ব্যক্ত করেছেন। কালো পতাকা সম্পর্কিত কিছু হাদিস ইমাম তিরমিযি, ইবন মাজাহ, আহমাদ ও হাকিম তাঁদের গ্রন্থে বর্ণনা করেছেন, যার ব্যাপারে কিছু হাদিসবিশারদ ইতিবাচক মনোভাব ব্যক্ত করেছেন। ইবনে মাজাহের বর্ণনায় বলা হয়েছে:'তোমাদের ধনভাণ্ডার (অর্থাৎ কাবার ধনভাণ্ডার) নিয়ে তিনজন খলীফার পুত্র যুদ্ধ করবে। কিন্তু এদের কারো হাতেই সেই ধনভাণ্ডার যাবে না। তারপর পূর্ব দিক থেকে কালো পতাকাবাহী বাহিনী প্রকাশ পাবে এবং তারা এমনভাবে তোমাদের হত্যা করবে, যা কোনো জাতি আর কখনো করেনি... এরপর আল্লাহর নবী এমন কিছু বললেন যা আমি স্মরণ করতে পারি না। অতঃপর তিনি বললেন: ‘তোমরা যদি তাকে দেখো, তাহলে তার কাছে গিয়ে তার হাতে বায়আত গ্রহণ করো; যদিও তোমাকে বরফের উপর হামাগুড়ি দিয়ে যেতে হয়। কারণ সে আল্লাহর খলীফা মাহদী।'এই হাদীস সম্পর্কে শাস্ত্রজ্ঞরা বলেন:
তবে অনেক ইসলামি পণ্ডিত এই মন্তব্য গ্রহণ করেননি এবং তাদের কেউ এটিকে দুর্বল এবং কেউ জাল বলে আখ্যায়িত করেছেন। 
আধুনিক যুগে, বিশেষ করে তালেবানদের প্রথমবার আফগানিস্তান দখলের সময় এই কালো পতাকার হাদিসগুলোকে ব্যাপকভাবে উদ্ধৃত করা হয়। এটি অনেকের কাছে নতুন খিলাফত প্রতিষ্ঠার ইঙ্গিত বলে মনে হয়েছিল। এরপর আইএসের (ইসলামিক স্টেট) পতাকাও এই হাদিস থেকে অনুপ্রাণিত তৈরি হয়েছিল। অনেক সালাফি জিহাদপন্থী এই হাদিসগুলিকে তাদের কর্মকাণ্ডের ধর্মীয় ভিত্তি হিসেবে ব্যবহার করে থাকে। 
 সাওবান থেকে বর্ণিত, আল্লাহর রাসুল বলেছেন:“যখন তোমরা দেখবে, কালো পতাকাগুলি খোরাসানের দিক থেকে এসেছে, তখন তাদের সাথে যুক্ত হয়ে যেও। কেননা, তাদেরই মাঝে আল্লাহর খলীফা মাহদি থাকবে।” আবদুল্লাহ ইবনে মাসউদ থেকে বর্ণিত, আল্লাহর রাসুল বলেছেন:“পূর্ব দিক (খোরাসান) থেকে কিছু লোক বের হয়ে আসবে, যারা ইমাম মাহদির খিলাফত প্রতিষ্ঠায় সাহায্য করবে এবং খিলাফত প্রতিষ্ঠা সহজ করে দিবে।” 
নু'য়াইম ইবনে হাম্মাদের (মৃ. ৮৪৩ খ্রি.) কর্তৃক রচিত "কিতাবুল ফিতান" একটি অন্ত-কালীন হাদিস সংকলন এবং এতে কালো পতাকা সম্পর্কিত বহু হাদিস আছে; যেমন: 
অপর বর্ণনায় রয়েছে:
অপর বর্ণনায় রয়েছে:
আখবারে আব্বাস
আব্বাসীয় বিপ্লবের আধা-সরকারি ইতিহাস "আখবারে আব্বাস" গ্রন্থেও কালো পতাকার হাদিসগুলো পাওয়া যায়। সেখানে কালো পতাকাকে উদ্ধারের প্রতীক হিসেবে দেখানো হয়েছে। তবে কিছু হাদিসের ইসনাদ (সনদ) পূর্ণ নয়; যেমন:
এই গ্রন্থে আরো উল্লেখ রয়েছে যে, হুসাইন ইবনে আলী তাঁর ভাই মুহাম্মদ ইবনুল হানাফিয়্যাহকে একটি হলুদ পত্র দেন, যার মধ্যে কালো পতাকার উত্থান সম্পর্কিত ভবিষ্যদ্বাণী লেখা ছিল। পরে এটি আব্বাসীয় নেতা ইব্রাহিম আল-ইমামের কাছে পৌঁছায়।